รัฐบาลไทย-ข่าวทำเนียบรัฐบาล-โฆษกกระทรวงมหาดไทย ชี้แจง “ตำบลละ 5 ล้านบาท”   ตอบโจทย์ “ประชารัฐ” เพราะมาจากความต้องการของคนในพื้นที่
วันอังคารที่ 28 มีนาคม 2560
โฆษกกระทรวงมหาดไทย ชี้แจง “ตําบลละ 5 ล้านบาท”   ตอบโจทย์ “ประชารัฐ” เพราะมาจากความต้องการของคนในพื้นที่
โฆษกกระทรวงมหาดไทย ชี้แจง “ตําบลละ 5 ล้านบาท”
ตอบโจทย์ “ประชารัฐ” เพราะมาจากความต้องการของคนในพื้นที่
ย้ําผลสํารวจโครงการประชาชนส่วนใหญ่พึงพอใจ
วันนี้ (27 มี.ค. 60) นายชยพล ธิติศักดิ์ รองปลัดกระทรวงมหาดไทย เปิดเผยว่า จากกรณีที่เว็บไซต์ศูนย์ข้อมูล & ข่าวสืบสวนเพื่อสิทธิพลเมือง ได้มีการเผยแพร่ข้อความและบทวิจารณ์ถึงการใช้งบประมาณตามโครงการมาตรการส่งเสริมความเป็นอยู่ระดับตําบล หรือ “โครงการตําบลละ 5 ล้านบาท” ว่ายังมีช่องโหว่ของการดําเนินโครงการ และ มีลักษณะเป็นโครงการประชานิยม เช่น โครงการส่วนใหญ่จะเกี่ยวกับการซ่อมแซมหรือบูรณะทรัพย์สินที่เป็นประโยชน์ต่อสาธารณะถึง 84.03% (101,500 โครงการ) หรือ โครงการที่เป็นการพัฒนามีไม่มาก เช่น ด้านเศรษฐกิจสังคม 10.49% (12,670 โครงการ) การส่งเสริมการพัฒนาชุมชนตามแนวทางเศรษฐกิจพอเพียง 5.48% (6,621 โครงการ) หรือ กรณีที่ว่าหลายโครงการมีความไม่ชอบมาพากลนั้น
จากกรณีดังกล่าวกระทรวงมหาดไทยในฐานะหน่วยงานที่รับผิดชอบดําเนินโครงการฯ ขอเรียนชี้แจง ข้อเท็จจริงให้ประชาชนได้รับทราบ ดังนี้
ประเด็นที่ 1 ลักษณะการดําเนินโครงการ “มาตรการส่งเสริมความเป็นอยู่ระดับตําบล” หรือ ที่เราจะเรียกกันสั้นๆ ว่า “โครงการตําบลละ 5 ล้านบาท” นั้น เป็นหนึ่งในมาตรการกระตุ้นเศรษฐกิจของรัฐบาลที่ได้ออกมาเพื่อช่วยเหลือ พี่น้องประชาชนผู้มีรายได้น้อยที่ได้รับผลกระทบจากภาวะเศรษฐกิจชะลอตัวอย่างต่อเนื่อง เป็นมาตรการหนึ่งในหลายมาตรการของรัฐบาลที่ต้องการนํามาช่วยเหลือฟื้นฟูระบบเศรษฐกิจในระดับฐานราก โดยคณะรัฐมนตรีได้ประชุมกันเมื่อวันที่ 1 กันยายน 2558 เห็นชอบให้ กระทรวงมหาดไทยดําเนินโครงการฯ โดยจัดสรรงบประมาณลงในระดับตําบล ตําบลละ 5 ล้านบาท จํานวน 7,255 ตําบล คิดเป็นเงิน 36,275 ล้านบาท ซึ่งได้มีการกําหนดหลักเกณฑ์และขั้นตอน ตามระเบียบ หลักเกณฑ์ และเงื่อนไขต่างๆ และมีลักษณะโครงการ คือ 1. โครงการส่งเสริมการพัฒนาตามแนวทางเศรษฐกิจพอเพียง 2. โครงการซ่อมแซมหรือบูรณะทรัพย์สินที่เป็นประโยชน์ต่อสาธารณะ 3. โครงการด้านเศรษฐกิจและสังคม โดยเน้นการ “กระจายเม็ดเงินลงไปสู่พื้นที่หมู่บ้าน ตําบลทุกจังหวัดทั่วประเทศ”
กระทรวงมหาดไทยขอเรียนว่า “หัวใจสําคัญ” ของการดําเนินโครงการนี้ คือ การมีส่วนร่วมของประชาชน ในพื้นที่ในรูปแบบประชารัฐ ภายใต้เงื่อนไข “ทุกโครงการจะต้องมาจากความต้องการของพี่น้องประชาชนโดยตรง”ต้องผ่านการทําประชาคมโครงการมาจากในพื้นที่ และได้รับความเห็นชอบหรือถูกเสนอโดยคณะกรรมการหมู่บ้าน (กม.) ซึ่งเป็นกลไกภาคประชาชน เพื่อกําหนดว่าในตําบล ในหมู่บ้านของตน มีปัญหาเร่งด่วน หรือเดือดร้อนเรื่องอะไรแล้วจัดลําดับความสําคัญของปัญหา โดยประชาชนเป็นผู้เสนอความต้องการ จึงขอย้ําว่า โครงการตําบลละ 5 ล้าน ได้นําไปใช้ซ่อมสิ่งชํารุดบกพร่อง และสร้างสิ่งสาธารณะประโยชน์ที่ขาดแคลน โดยคํานึงถึงประโยชน์ของพี่น้องประชาชนเป็นลําดับแรก เช่น การก่อสร้างสิ่งสาธารณะประโยชน์ ประปาหมู่บ้าน ถนนหนทาง ระบบชลประทาน แหล่งเก็บน้ําเพื่อใช้ในการเกษตร เป็นต้น ซึ่งสิ่งก่อสร้างเหล่านี้ล้วนเป็นสิ่งจําเป็นต่อการดํารงชีวิตหรือการประกอบอาชีพของประชาชน
จากนั้นจึงจะเสนอโครงการมายังคณะกรรมการกลั่นกรองถึง 3 ชั้น คือ 1. ระดับอําเภอ 2. ระดับจังหวัด ซึ่งจะมีผู้แทนจากส่วนราชการต่างๆ ร่วมกันพิจารณาตามระเบียบกฎหมายและหลักเกณฑ์การพิจาณาอนุมัติ และสุดท้าย จึงจะจัดส่งโครงการให้สํานักจัดทํางบประมาณเขตพื้นที่ทั้ง 18 เขตเพื่อพิจารณาอนุมัติตามขั้นตอน
ประเด็นที่ 2 เรื่องของการจัดทําระบบการตรวจสอบ ติดตาม รายงานผล และการป้องกันการทุจริต เพื่อให้ทุกโครงการเกิดความโปร่งใส มีประสิทธิภาพ และสัมฤทธิ์ผลนั้น นอกจากจะดําเนินการตามหลักเกณฑ์และระเบียบต่างๆ ของทางราชการที่กําหนดขึ้นอย่างเคร่งครัดแล้ว กระทรวงมหาดไทยยังได้กําชับให้ผู้ว่าราชการจังหวัด นายอําเภอไปกํากับดูแลการดําเนินโครงการทุกขั้นตอนอย่างใกล้ชิด เพื่อไม่ให้เกิดช่องว่างนําไปสู่การทุจริตคอร์รัปชั่นอย่างเด็ดขาด อีกทั้งในขั้นตอนการตรวจรับงานตามสัญญายังได้กําหนดให้มีประชาชนในพื้นที่ 2 คน เข้ามามีส่วนร่วมเป็นคณะกรรมการตรวจรับเพิ่มเติม นอกจากนี้ ยังได้มีการเปิดเผยข้อมูลการดําเนินโครงการในทุกช่องทาง เช่น ในพื้นที่ได้กําหนดให้ทุกตําบลติดตั้งป้ายประชาสัมพันธ์รายละเอียดของโครงการที่ดําเนินการในพื้นที่ในแหล่งชุมชน วัด มัสยิด เพื่อแสดงรายละเอียดของโครงการ การดําเนินการ งบประมาณ และการเผยแพร่ประชาสัมพันธ์ให้ประชาชนทั่วไปได้รับทราบอย่างทั่วถึง และสามารถติดตามตรวจสอบการดําเนินโครงการ รวมถึงการเผยแพร่ข้อมูลผ่านทางสื่อสังคมออนไลน์ต่างๆ ด้วย
อีกหนึ่งมาตรการสําคัญที่กระทรวงมหาดไทยได้นํามาใช้กับโครงการนี้ คือ การขอความร่วมมือไปยังสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) สํานักงานคณะกรรมการป้องกันและปราบปรามการทุจริตในภาครัฐ (ป.ป.ท.) และสํานักงานการตรวจเงินแผ่นดิน (สตง.) เพื่อเข้าร่วมตรวจสอบการดําเนินโครงการฯ ตามอํานาจหน้าที่ของแต่ละหน่วยงานอย่างใกล้ชิด
นอกจากนี้ กระทรวงมหาดไทยได้ขอความร่วมมือสํานักงานสถิติแห่งชาติในการตรวจติดตามประเมินผลโครงการมาตรการส่งเสริมความเป็นอยู่ระดับตําบล (ตําบลละ 5 ล้านบาท) ซึ่งผลสํารวจความคิดเห็นของประชาชนทั่วประเทศ จํานวนทั้งสิ้น 180,415 ราย มีผลออกมาว่า ประชาชนส่วนใหญ่ มีความรู้ ความเข้าใจเกี่ยวกับโครงการฯ ร้อยละ 98.9 มีส่วนร่วมในการดําเนินโครงการ ร้อยละ 81.1 โครงการที่เกิดขึ้นตรงกับความต้องการ ร้อยละ 98.8 มีความโปร่งใส/สามารถตรวจสอบได้ ร้อยละ 95.3 โครงการมีประโยชน์ ร้อยละ 98.9 โครงการที่เกิดขึ้นมีความยั่งยืน ร้อยละ 98.4 ช่วยให้เกิดความร่วมมือหรือความสามัคคีของคนในหมู่บ้าน/ชุมชน ร้อยละ 98.1 เกิดความร่วมมือหรือความสามัคคีระหว่างประชาชนกับหน่วยงานภาครัฐร้อยละ 97.3 สร้างอาชีพ/รายได้หรือกระตุ้นเศรษฐกิจ/สามารถพึ่งพาตนเองได้ร้อยละ 88.7 และมีความพึงพอใจร้อยละ 99.3 ซึ่งจากการติดตามและรับฟังเสียงสะท้อนจากประชาชนถือว่าประชาชนส่วนใหญ่มีความพึงพอใจต่อการดําเนินโครงการ
จากมาตรการทั้งหมดที่กล่าวมานี้ กระทรวงมหาดไทยขอย้ําว่า ที่ผ่านมาได้ดําเนินโครงการตําบลละ 5 ล้านบาทด้วยความโปร่งใสทุกขั้นตอนด้วยความมุ่งมั่น ตั้งใจ และพยายามอย่างเต็มกําลังความสามารถเพื่อช่วยเหลือพี่น้องประชาชนโดยเฉพาะผู้มีรายได้น้อยให้ผ่านพ้นในช่วงเศรษฐกิจชะลอตัวหรือที่ได้รับผลกระทบจากภัยแล้งซึ่งผลสําเร็จของโครงการได้ช่วยพยุงระบบเศรษฐกิจของประเทศให้สามารถขยายตัวได้อย่างต่อเนื่อง อีกทั้งยังเป็นโครงการ “ประชารัฐ” ที่ประชาชนได้เข้ามามีส่วนร่วม ตอบโจทย์ในการแก้ไขปัญหาและความต้องการของประชาชนในพื้นที่อย่างแท้จริง อย่างไรก็ดี กระทรวงมหาดไทยพร้อมรับฟังความคิดเห็นจากทุกภาคส่วน และจะได้นํามาปรับปรุงการทํางานให้มีประสิทธิภาพมากยิ่งขึ้นต่อไป